greek_downloads/Οικονομική Έκθεση ATTICA BANK Α.Τ.Ε. (2023,Εξαμηνιαία,Μητρική-Ενοποιημένη)/images/page_6.png
ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ
 Σελίδα 6 από 88
ATTICA BANK
ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
Η ετήσια ενίσχυση της απασχόλησης εκτιμάται στην περιοχή του 1,5% το β΄ τρίμηνο του 2023, όταν 
το 2022 ήταν της τάξεως του 3,7%. Η ανεργία, ως ποσοστό του εργατικού δυναμικού, μειώθηκε στο εν λόγω 
τρίμηνο  στο 6,6% από 6,8% το περασμένο έτος. H συμβολή της δημόσιας κατανάλωσης στο ΑΕΠ ήταν 
αρνητική, στην περιοχή του -0,2%, από θετική συμβολή 0,7% την προηγουμένη χρονιά στο ίδιο τρίμηνο. Το 
μέσο έλλειμμα στο ισοζύγιο της Γενικής Κυβέρνησης μελών της Ευρωζώνης το α’ τρίμηνο του τρέχοντος 
έτους, ανήλθε στην περιοχή του 4,2%, από 4,0% του ΑΕΠ το πρώτο τρίμηνο του 2022. 
Ως προς το πλαίσιο νομισματικής πολιτικής, τον Αύγουστο του 2023 η ΕΚΤ προχώρησε σε μία ακόμα 
(ένατη διαδοχικά από το 2022) αύξηση των τριών βασικών επιτοκίων κατά 25 μονάδες βάσης. Ο πληθωρισμός 
αναμένεται να μειωθεί το επόμενο διάστημα, σύμφωνα με το δελτίο τύπου, αλλά θα μείνει σε υψηλότερο 
επίπεδο από το 2% για ένα σχετικά μεγάλο χρονικό διάστημα. Επιπλέον, αποφασίστηκε ο καθορισμός του 
τοκισμού των ελάχιστων αποθεματικών σε 0%. Το χαρτοφυλάκιο του προγράμματος αγοράς στοιχείων 
ενεργητικού (asset purchase programme – APP) μειώνεται σταδιακά και δεν επανεπενδύεται το σύνολο των 
ποσών από την εξόφληση τίτλων κατά τη λήξη τους. Για το πρόγραμμα PEPP, η ΕΚΤ σκοπεύει να 
επανεπενδύει τα κεφάλαια από την εξόφληση τίτλων κατά τη λήξη τους τουλάχιστον μέχρι και το 2024. Η 
επερχόμενη σταδιακή μείωση (roll-off) του χαρτοφυλακίου PEPP θα πραγματοποιηθεί σύμφωνα με τις 
επιδιώξεις της νομισματικής πολιτικής. Τέλος, το μέσο για την προστασία της μετάδοσης (Transmission 
Protection Instrument – TPI) σκοπεύει στην αντιστάθμιση των μεταβολών της αγοράς που μπορεί να 
επηρεάσουν αρνητικά τη μετάδοση της νομισματικής πολιτικής στην ευρωζώνη.
ΗΠΑ: Αύξηση της οικονομικής δραστηριότητας καθώς διατηρείται η πίεση των τιμών και τα υψηλά 
επιτόκια
Σύμφωνα με τα προσωρινά στοιχεία, η οικονομία των ΗΠΑ σημείωσε επιτάχυνση του ρυθμού ανάπτυξης 
σε 2,6% σε ετήσια βάση το δεύτερο τρίμηνο του 2023, από 1,8% το προηγούμενο τρίμηνο και 1,8% το 
αντίστοιχο τρίμηνο του 2022. Σε εποχικά διορθωμένη βάση, το δεύτερο τρίμηνο σημειώθηκε μεγέθυνση με 
ετησιοποιημένο ρυθμό 2,1% σε σχέση με το προηγούμενο τρίμηνο που αντανακλά αυξήσεις στην 
καταναλωτική δαπάνη, πάγιες επενδύσεις πλην κατοικιών, δημόσια κατανάλωση οι οποίες μερικώς 
αντισταθμίστηκαν από την υποχώρηση των εξαγωγών, των πάγιων επενδύσεων σε κατοικίες και των 
ιδιωτικών επενδύσεων σε αποθέματα. Η αγορά εργασίας παραμένει ισχυρή, με την ανεργία να βρίσκεται στο 
3,5% τον περασμένο Ιούλιο. Ο πληθωρισμός της αμερικανικής οικονομίας έχει υποχωρήσει σημαντικά από το 
υψηλό του 9,1% που είχε βρεθεί τον Ιούλιο του 2022, στο 3,2% τον περασμένο Ιούλιο, κινούμενος ελαφρώς 
υψηλότερα σε σχέση με τον προηγούμενο μήνα (3%). Η νομισματική πολιτική διατηρείται περιοριστική, 
με την Fed να έχει προχωρήσει σε 12 διαδοχικές αυξήσεις του βασικού της επιτοκίου, από τον Μάρτιο 
του 2022 έως τον περασμένο Ιούλιο, συνολικά κατά 525 μονάδες βάσης, στο 5,25%-5,50%. Επίσης,  έχει 
αφήσει ανοιχτό το ενδεχόμενο περαιτέρω αύξησης του επιτοκίου αν χρειαστεί, δεσμευόμενη στο στόχο του 
ελέγχου του πληθωρισμού ακόμα και αν αυτό οδηγήσει σε επιβράδυνση της οικονομίας και αύξηση του 
επιπέδου της ανεργίας.
Ασία: Διατήρηση υψηλών ρυθμών μεγέθυνσης, με σημαντικές εστίες αβεβαιότητας
Η οικονομία της Κίνας κατέγραψε επιτάχυνση του ετήσιου ρυθμού μεγέθυνσής της στο δεύτερο 
τρίμηνο του 2023, στο 6,3%, από 4,5% το προηγούμενο τρίμηνο και 0,4% ένα χρόνο νωρίτερα. Η 
πρόσφατη υψηλή επίδοση οφείλεται κατά κύριο λόγο στη χαμηλή βάση σύγκρισης σε σχέση με πέρυσι, όταν 
μεγάλες πόλεις της χώρας βρίσκονταν υπό αυστηρό lockdown. Σε εποχικά διορθωμένη τριμηνιαία βάση, η 
οικονομία της Κίνας αναπτύχθηκε με ρυθμό 0,8% το δεύτερο τρίμηνο του 2023, από 2,2% το προηγούμενο 
τρίμηνο, λόγω αδύναμης ζήτησης τόσο στο εσωτερικό όσο και στο εξωτερικό. Καθώς η δυναμική μετά τον 
COVID υποχωρεί γρήγορα, αυξάνεται η πίεση στους υπεύθυνους χάραξης πολιτικής να παρέχουν στήριξη 
της δραστηριότητας. Ωστόσο, το έργο των κινεζικών αρχών ενέχει αρκετούς κινδύνους καθώς οποιοδήποτε 
επιθετικό σχέδιο στήριξης θα μπορούσε να τροφοδοτήσει κινδύνους χρέους και στρεβλώσεις στην οικονομία. 
Στη δεύτερη μεγαλύτερη αναπτυσσόμενη οικονομία της Ασίας, αυτή της Ινδίας, σημειώθηκε 
επιτάχυνση του ρυθμού ανάπτυξης σε 7,8% το δεύτερο τρίμηνο του τρέχοντος έτους, έναντι ρυθμού 
6,1% το προηγούμενο τρίμηνο και 13,1% πέρυσι. Οι ισχυρές επιδόσεις του τομέα των υπηρεσιών ήταν ο 
κύριος μοχλός της αύξησης του ΑΕΠ, συνοδευόμενος από την έντονη καταναλωτική ζήτηση και την αύξηση 
των κρατικών κεφαλαιουχικών δαπανών.
Ελληνική Οικονομία: Η ελληνική οικονομία διατήρησε την αναπτυξιακή δυναμική της το πρώτο 
εξάμηνο του 2023 με ώθηση από την κατανάλωση και τις επενδύσεις παγίου κεφαλαίου
<div>
<p>ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ</p>
<p>ATTICA BANK</p>
<p>ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ</p>
<p>Η ετήσια ενίσχυση της απασχόλησης εκτιμάται στην περιοχή του 1,5% το β΄ τρίμηνο του 2023, όταν</p>
<p>το 2022 ήταν της τάξεως του 3,7%. Η ανεργία, ως ποσοστό του εργατικού δυναμικού, μειώθηκε στο εν λόγω</p>
<p>τρίμηνο  στο 6,6% από 6,8% το περασμένο έτος. H συμβολή της δημόσιας κατανάλωσης στο ΑΕΠ ήταν</p>
<p>αρνητική, στην περιοχή του -0,2%, από θετική συμβολή 0,7% την προηγουμένη χρονιά στο ίδιο τρίμηνο. Το</p>
<p>μέσο έλλειμμα στο ισοζύγιο της Γενικής Κυβέρνησης μελών της Ευρωζώνης το α’ τρίμηνο του τρέχοντος</p>
<p>έτους, ανήλθε στην περιοχή του 4,2%, από 4,0% του ΑΕΠ το πρώτο τρίμηνο του 2022.</p>
<p>Ως προς το πλαίσιο νομισματικής πολιτικής, τον Αύγουστο του 2023 η ΕΚΤ προχώρησε σε μία ακόμα</p>
<p>(ένατη διαδοχικά από το 2022) αύξηση των τριών βασικών επιτοκίων κατά 25 μονάδες βάσης. Ο πληθωρισμός</p>
<p>αναμένεται να μειωθεί το επόμενο διάστημα, σύμφωνα με το δελτίο τύπου, αλλά θα μείνει σε υψηλότερο</p>
<p>επίπεδο από το 2% για ένα σχετικά μεγάλο χρονικό διάστημα. Επιπλέον, αποφασίστηκε ο καθορισμός του</p>
<p>τοκισμού των ελάχιστων αποθεματικών σε 0%. Το χαρτοφυλάκιο του προγράμματος αγοράς στοιχείων</p>
<p>ενεργητικού (asset purchase programme – APP) μειώνεται σταδιακά και δεν επανεπενδύεται το σύνολο των</p>
<p>ποσών από την εξόφληση τίτλων κατά τη λήξη τους. Για το πρόγραμμα PEPP, η ΕΚΤ σκοπεύει να</p>
<p>επανεπενδύει τα κεφάλαια από την εξόφληση τίτλων κατά τη λήξη τους τουλάχιστον μέχρι και το 2024. Η</p>
<p>επερχόμενη σταδιακή μείωση (roll-off) του χαρτοφυλακίου PEPP θα πραγματοποιηθεί σύμφωνα με τις</p>
<p>επιδιώξεις της νομισματικής πολιτικής. Τέλος, το μέσο για την προστασία της μετάδοσης (Transmission</p>
<p>Protection Instrument – TPI) σκοπεύει στην αντιστάθμιση των μεταβολών της αγοράς που μπορεί να</p>
<p>επηρεάσουν αρνητικά τη μετάδοση της νομισματικής πολιτικής στην ευρωζώνη.</p>
<p>ΗΠΑ: Αύξηση της οικονομικής δραστηριότητας καθώς διατηρείται η πίεση των τιμών και τα υψηλά</p>
<p>επιτόκια</p>
<p>Σύμφωνα με τα προσωρινά στοιχεία, η οικονομία των ΗΠΑ σημείωσε επιτάχυνση του ρυθμού ανάπτυξης</p>
<p>σε 2,6% σε ετήσια βάση το δεύτερο τρίμηνο του 2023, από 1,8% το προηγούμενο τρίμηνο και 1,8% το</p>
<p>αντίστοιχο τρίμηνο του 2022. Σε εποχικά διορθωμένη βάση, το δεύτερο τρίμηνο σημειώθηκε μεγέθυνση με</p>
<p>ετησιοποιημένο ρυθμό 2,1% σε σχέση με το προηγούμενο τρίμηνο που αντανακλά αυξήσεις στην</p>
<p>καταναλωτική δαπάνη, πάγιες επενδύσεις πλην κατοικιών, δημόσια κατανάλωση οι οποίες μερικώς</p>
<p>αντισταθμίστηκαν από την υποχώρηση των εξαγωγών, των πάγιων επενδύσεων σε κατοικίες και των</p>
<p>ιδιωτικών επενδύσεων σε αποθέματα. Η αγορά εργασίας παραμένει ισχυρή, με την ανεργία να βρίσκεται στο</p>
<p>3,5% τον περασμένο Ιούλιο. Ο πληθωρισμός της αμερικανικής οικονομίας έχει υποχωρήσει σημαντικά από το</p>
<p>υψηλό του 9,1% που είχε βρεθεί τον Ιούλιο του 2022, στο 3,2% τον περασμένο Ιούλιο, κινούμενος ελαφρώς</p>
<p>υψηλότερα σε σχέση με τον προηγούμενο μήνα (3%). Η νομισματική πολιτική διατηρείται περιοριστική,</p>
<p>με την Fed να έχει προχωρήσει σε 12 διαδοχικές αυξήσεις του βασικού της επιτοκίου, από τον Μάρτιο</p>
<p>του 2022 έως τον περασμένο Ιούλιο, συνολικά κατά 525 μονάδες βάσης, στο 5,25%-5,50%. Επίσης,  έχει</p>
<p>αφήσει ανοιχτό το ενδεχόμενο περαιτέρω αύξησης του επιτοκίου αν χρειαστεί, δεσμευόμενη στο στόχο του</p>
<p>ελέγχου του πληθωρισμού ακόμα και αν αυτό οδηγήσει σε επιβράδυνση της οικονομίας και αύξηση του</p>
<p>επιπέδου της ανεργίας.</p>
<p>Ασία: Διατήρηση υψηλών ρυθμών μεγέθυνσης, με σημαντικές εστίες αβεβαιότητας</p>
<p>Η οικονομία της Κίνας κατέγραψε επιτάχυνση του ετήσιου ρυθμού μεγέθυνσής της στο δεύτερο</p>
<p>τρίμηνο του 2023, στο 6,3%, από 4,5% το προηγούμενο τρίμηνο και 0,4% ένα χρόνο νωρίτερα. Η</p>
<p>πρόσφατη υψηλή επίδοση οφείλεται κατά κύριο λόγο στη χαμηλή βάση σύγκρισης σε σχέση με πέρυσι, όταν</p>
<p>μεγάλες πόλεις της χώρας βρίσκονταν υπό αυστηρό lockdown. Σε εποχικά διορθωμένη τριμηνιαία βάση, η</p>
<p>οικονομία της Κίνας αναπτύχθηκε με ρυθμό 0,8% το δεύτερο τρίμηνο του 2023, από 2,2% το προηγούμενο</p>
<p>τρίμηνο, λόγω αδύναμης ζήτησης τόσο στο εσωτερικό όσο και στο εξωτερικό. Καθώς η δυναμική μετά τον</p>
<p>COVID υποχωρεί γρήγορα, αυξάνεται η πίεση στους υπεύθυνους χάραξης πολιτικής να παρέχουν στήριξη</p>
<p>της δραστηριότητας. Ωστόσο, το έργο των κινεζικών αρχών ενέχει αρκετούς κινδύνους καθώς οποιοδήποτε</p>
<p>επιθετικό σχέδιο στήριξης θα μπορούσε να τροφοδοτήσει κινδύνους χρέους και στρεβλώσεις στην οικονομία.</p>
<p>Στη δεύτερη μεγαλύτερη αναπτυσσόμενη οικονομία της Ασίας, αυτή της Ινδίας, σημειώθηκε</p>
<p>επιτάχυνση του ρυθμού ανάπτυξης σε 7,8% το δεύτερο τρίμηνο του τρέχοντος έτους, έναντι ρυθμού</p>
<p>6,1% το προηγούμενο τρίμηνο και 13,1% πέρυσι. Οι ισχυρές επιδόσεις του τομέα των υπηρεσιών ήταν ο</p>
<p>κύριος μοχλός της αύξησης του ΑΕΠ, συνοδευόμενος από την έντονη καταναλωτική ζήτηση και την αύξηση</p>
<p>των κρατικών κεφαλαιουχικών δαπανών.</p>
<p>Ελληνική Οικονομία: Η ελληνική οικονομία διατήρησε την αναπτυξιακή δυναμική της το πρώτο</p>
<p>εξάμηνο του 2023 με ώθηση από την κατανάλωση και τις επενδύσεις παγίου κεφαλαίου</p>
</div>